
Татарстан Рәисе Рөстәм Миңнеханов Каракалпакстан Республикасына (Үзбәкстан) эш сәфәренә килде. Нукус шәһәренең халыкара аэропортында аны Каракалпакстан Парламенты Рәисе Амантай Орынбаев һәм Министрлар Советы Рәисе Фарход Эрманов каршы алды.

Иртәгә, 7 ноябрьдә, Рөстәм Миңнеханов җитәкчелегендәге Татарстан делегациясе берничә предприятиедә булачак, шулай ук Каракалпакстан җитәкчелеге белән эшлекле очрашу узачак.

Каракалпакстан Республикасы - Үзбәкстан составындагы суверен республика. Халык саны якынча 1 млн 990 мең кеше тәшкил итә. Башкаласы һәм иң зур шәһәре - Нукус. Республикада парламент идарә итү формасы. Каракалпакстан белән Жокаргы Кенес (парламент) рәисе Амантай Орынбаев җитәкчелек итә. Республиканың югары башкарма хакимияте - Министрлар Советы.
Рөстәм Миңнеханов Каракалпакстан Республикасына эш сәфәренә килде